CELEX: 31991D0042
Language: et
Date: 1991-01-08 00:00:00
Title: Komisjoni otsus, 8. jaanuar 1991, milles sätestatakse kriteeriumid, mida kohaldatakse nõukogu direktiivi 90/423/EMÜ artikli 5 kohaselt suu- ja sõrataudi tõrjeks situatsioonplaanide koostamisel

Tähtis õiguslik teade

|

31991D0042

Euroopa Liidu Teataja L 023 , 29/01/1991 Lk 0029 - 0030 Soomekeelne eriväljaanne: Peatükk 3 Köide 36 Lk 0100  Rootsikeelne eriväljaanne: Peatükk 3 Köide 36 Lk 0100 

		Komisjoni otsus,8. jaanuar 1991,milles sätestatakse kriteeriumid, mida kohaldatakse nõukogu direktiivi 90/423/EMÜ artikli 5 kohaselt suu- ja sõrataudi tõrjeks situatsioonplaanide koostamisel(91/42/EMÜ)EUROOPA ÜHENDUSTE KOMISJONvõttes arvesse Euroopa Majandusühenduse asutamislepingut,võttes arvesse nõukogu 26. juuni 1990. aasta direktiivi 90/423/EMÜ, millega muudetakse direktiivi 85/511/EMÜ suu- ja sõrataudi tõrjeks kehtestatud ühenduse meetmete kohta, direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta ning direktiivi 72/462/EMÜ tervishoiu ja veterinaarinspektsiooni probleemide kohta veiste, sigade, värske liha ja lihatoodete impordil kolmandatest riikidest, [1] eriti selle artiklit 5,ning arvestades, et:direktiivi 90/423/EMÜ artikli 5 lõikega 2 nähakse ette, et komisjon sätestab riiklike situatsioonplaanide koostamisel kohaldatavad kriteeriumid;kõnealuste kriteeriumitega tuleb tagada, et liikmesriikide poolt komisjonile esitatavad situatsioonplaanid võimaldavad likvideerida suu- ja sõrataudi puhangu korral kõnealuse haiguse kiirelt ja tõhusalt;komisjonile tuleks anda võimalus teha vajaduse korral eespool nimetatud kriteeriumite kohta selgitavaid märkusi;käesoleva otsusega ettenähtud meetmed on kooskõlas alalise veterinaarkomitee arvamusega,ON VASTU VÕTNUD KÄESOLEVA OTSUSE:Artikkel 1Liikmesriikide poolt komisjonile esitatavad situatsioonplaanid peavad direktiivi 90/423/EMÜ artikli 5 lõike 4 kohase heakskiidu saamiseks vastama käesoleva otsuse lisas kindlaksmääratud kriteeriumidele.Artikkel 21. Komisjon võib anda soovitusi, mis käsitlevad selgitavaid märkusi lisas sätestatud kriteeriumite kohta.2. Komisjon avaldab lõikes 1 nimetatud soovitused.Artikkel 3Käesolev otsus on adresseeritud liikmesriikidele.Brüssel, 8. jaanuar 1991Komisjoni nimelkomisjoni liigeRay Mac Sharry[1] EÜT L 224, 18.8.1990, lk 13.--------------------------------------------------LISASituatsioonplaanide kriteeriumidSituatsioonplaanides tuleb sätestada vähemalt:1. riiklikul tasandil kriisikeskuse asutamine, mille abil koordineeritakse asjaomases liikmesriigis kõiki tõrjemeetmeid,2. kohalike loomatauditõrje komisjonide loetelu koos asjakohaste vahenditega, et koordineerida tauditõrjemeetmeid kohalikul tasandil,3. üksikasjalik teave tõrjeprogrammis osalevate töötajate kohta, nende erialateadmised ja vastutus,4. iga kohalik loomatauditõrje komisjon peab olema suuteline võtma kiirelt ühendust otseselt või kaudselt haiguspuhanguga seotud isikute/organisatsioonidega,5. seadmete ja materjalide kättesaadavus tauditõrjemeetmete nõuetekohaseks võtmiseks,6. üksikasjalikud juhised nakkuse või saastumise kahtluse ja sellele kinnituse saamise korral võetavate meetmete kohta, s.h kavandatavad meetmed rümpade hävitamiseks,7. koolituskavad ja haldusprotseduur asjaomaste erialateadmiste säilitamiseks ja arendamiseks,8. diagnostikalaboritel peavad olema vahendid tapajärgse kontrolli, seroloogia, histoloogia jms tegemiseks, ning neis tuleb säilitada kiireks diagnoosimiseks vajalikud võimalused; tuleb korraldada proovide kiire transport,9. üksikasjad erakorralise vaktsineerimise vajaduse taastekkimise korral vajamineva suu- ja sõrataudi vaktsiini eeldatava koguse kohta,10. sätted situatsioonplaanide rakendamiseks vajalike õiguslike aluste tagamiseks.--------------------------------------------------